John Bernard Fitzpatrick

**John Bernard Fitzpatrick** (1812–1866) var en amerikansk geistlig og katolsk biskop av bispedømmet Boston.

## Liv og virke
### Bakgrunn
John Bernard Fitrzpatrick var sønn av skredderen Bernard og hans hustru Eleanor (*nee* Flinn).  Bernard Flinn emigrerte i 1805 med sin famile fra King's County i Irland. John Fitzpatricks morfar tjenestegjorde i et regiment fra Massachusetts under den amerikanske revolusjon.

Etter barneskolene gikk John Bernard Fitzpatrick på Boston Latin School fra 1826 til 1829, og utmerket seg med sine studieresultaterog sin fromhet.

På forslag av biskop Benedict Joseph Fenwick begynte Fitzpatrick på Petit-Seminaire drevet av sulpicianerne i Montreal. Ved siden av studiene ble han professor i retorikk og *[[belles-lettres]]* under fjerdeåret. Han var på dette tidspunkt også blitt flytende i latin, gresk og fransk. Etter sine slutteksamener fra Montreal i 1837 gegynte han på seminaret St. Sulpice i Paris i Frankrike og studerte teologi der.

### Prest
John Bernard Fitzpatrick ble presteviet den 13. juni 1840 for bispedømmet Boston, av erkebiskop Pierre-Dominique-Marcellin Bonamie SS.CC. Da han vendte tilbafe fra Frankrike til Boston i november 1840, nle haqn sjelesørger ved *Holy Cross Cathedral* og *St. Mary's Church* i byen *North End*. På den tid var *St. Mary's* rammet av at det var to konkurrerende sogneprester; kirken ble endog satt under interdikt etter at en av grupperingene avbrøt en messe feiret av den andre presten. In 1842, Fenwick utnevnte Fitzgerald til sogneprest i East Cambridge, der han fikk bygd en kirke.

### Koadjutorbiskop av Boston
Etter kun tre år som prest utnevnte pave Gregor XVI han den 21. november 1843 til titulærbiskop av *Callipolis* og til koadjutorbiskop av Boston. Biskopen av Boston, Benedict Joseph Fenwick S.J., bispeviet ham den 24. mars året etter; medkonsekrerende var biskopen av Richmond, Richard Vincent Whelan, og biskopen av Hartford, William Barber Tyler.

Fitzpatrick avlastet biskop Fenwick fra en rekke oppgaver, som ferminger i menigheter, bispevisitaser, granskning av problemer i menigheter, og ved å preke i katedralen. I 1844 opptok han filosofen of forfatteren Orestes Brownson i i den katolske kirke. Han deltok også på Sjette provinsialkonsil i Baltimore (1846) i Fenwicks fravær.

### Biskop av Boston
Etter Benedict Joseph Fenwicks død 11. august 1846 etterfulgte han ham til biskop av Boston.

Den innfødte bostonianer Fitzpatrick ble varmt mottatt sine sognebarn, og ble populært kjent som «biskop John.» Hans visitaser i 1847 strakte seg over nesten hele bispedømmet, som da omfattet hele det nordlige New England. Etter utbruddet av den store hungersnøden i Irland oppfordret Fitzpatrick katolikker sterkt til å bidra til hjelpearbeidet der. Han erklærte at *«apati og likegyldighet, ved en anledning som dette, er uatskillelige fra kriminalitet!»* Fitzpatrick sendte senere 20-000 $ fra erkebispedømmets midler til erkebiskop William Crolly av erkebispedømmet Armagh i Irland.

Fitzpatricks funksjonstid falt også sammen med den anti-katolske Know Nothing-bevegelsen. Han begjærte ordfører Josiah Quincy jr. om å la katolske prester besøke døende innsatte på Deer Island, og protesterte da katolikker enten ble tvunget til å betale en ekstraskatt eller direkte avvist ved kjøp av kirkegravtomter. Den 14. mars 1859 pisket en ansatt ved en offentlig skole i Boston en katolsk gutt fordi han nektet å resitere de ti bud fra en protestantisk bibel. Fitzpatrick sendte inn en sterk klage til *Boston School Committee* og oppfordret foreldrene til å saksøke dem. Som et resultat av denne hendelsen ble flere katolske lekmenn og en prest inntatt i komiteen. Prester, som Johannes Bapst fra Ellsworth, ble tjæret og rullet i fjær, og kirker ble brent i Dorchester, Manchester og Bath.  Fitzpatrick advarte katolikker om å holde seg til ikke-voldelige former for motstand mot denne diskrimineringen, for at de ikke skulle fyre opp under Know Nothing-bevegelsen. 

I 1853 ble bispedømmene Burlington og Portland utskilt fra bispedømmet Boston.

I juni 1855 utnevnte Fitzpatrick pastor James Augustine Healy, den første afroamerikaneren som ble ordinert til prest, til første kansler i Boston bispedømme. Under den amerikanske borgerkrig (1861–1865) støttet han president Abraham Lincoln og Unionen, og gjorde en særlig innsats for å fremskaffe katolske kapellaner til Massachusetts-regimentene. Han besøkte Belgia i 1862 av det han hevdet var helsemessige årsaker; men andre (blant annet Ambrose Dudley Mann og Henry Shelton Sanford) mente at han arbeidet for Unionens sak i Europa. Bispedømmeavisen erklærte, «Boston deltar i den glede som gjennomsyrer hele landet» da general Robert E. Leeoverga seg til generalløytnant Ulysses S. Grant ved Appomattox Court House.

I 1862 var biskop Fitzpatrick blitt innvalgt i American Academy of Arts and Sciences.

I løpet av sin 20-årige periode i bispeembedet i Boston hevet Fitzpatrick antallet både prester og kirker fra 40 til 300; etablert et barnehjem, sykehus, høyskole; og femdoblet antallet ordenssamfunn.

Etter at helsen begynte å svikte, mottok han John Joseph Williams som sin koadjutor, og han døde i en alder av 53 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop Benedict Joseph Fenwick (1782-1846) *1825
* Biskop *John Bernard Fitzpatrick* (1812-1866) *1844

## Referanser